Tarkastuspöytäkirja 

Vastaanottajat jakelun mukaan		

		

		
Päiväys	24.07.2007	
		
Läsnä	Rakennusmestari Ilkka Happonen ja rakennusmiehet
Terveydensuojelutarkastajat Ülle Kärk ja Hanna Salonen	
		
Asia	Tarkastus valituksen takia	
		
Selostus	Ympäristökeskus teki 24.7.2007 tarkastuksen ja otti näytteitä Maauuninpolun päiväkodista valituksen johdosta. Kohteessa on remontti. Kahden lattialistoja irrottavien työmiehen kädet rupesivat lattialistoja irrottaessa syyhyämään.
Paula Hännisen ja Tapio Valtasen 8.5.2007 laatimasta pöytäkirjasta nro 33626 selvisi, että päiväkodissa on tehty sisäilmatarkastus valituksen johdosta. Kohteen monessa tilassa oli homeen hajua. Haju tuli huoneistoon ikkunan ja seinän välisestä raosta (huoneet 10, 35, 02), huoneessa 41 oli henkilökunnan mukaan tunkkaista hajua ajoittain, huone oli henkilökunnan mieleistä kylmä. Myös vaatehuoltohuoneessa oli henkilökunnan mukaan homehajua aamuisin.   

Kesän aikana kohteessa suoritetaan ja on suoritettu seuraavia korjauksia: 
•	kaikki ikkunat korjataan ja tiivistetään, kaikki lattialistat irrotetaan, lattialistat ja lattialistan alla oleva pinta puhdistetaan, lattialistat laitetaan paikoilleen ja tiivistetään. Nämä toimenpiteet suoritetaan ilmavuotojen estämiseksi 
•	huoneissa 02 ja 09 on uusittu kesän aikana lattiamatot 
•	24.7.2007 oli käynnissä ilmastointiputkien puhdistus
•	korjauksien yhteydessä lastulevystä valmistetuille huonekaluille asennetaan metallijalat 

Tilakeskuksen rakennusmestari Ilkka Happonen kertoi, että päiväkotiin on suunniteltu peruskorjausta vuonna 2009.

Tarkastuksella löytyi seinien pielistä juoksujalkaisia ja jäytiäisiä. Juoksujalkaiset ja jäytiäiset käyttävät ravinnoksi homesieniä sekä kasvien ja hyönteisten jätteitä. Niitä voi esiintyä rakenteissa, jossa on vesivuoto tai huono eristys. 

Listojen, kaappien ja pöytien alla oli  paljon pinttynyttä likaa ja pölyä. Pohjoispuolisessa valoaulassa kaapin alta löytyy kostea pölyä ja litimärkä leikkihiiri. Pölyä ja pehmolelu tuotiin laboratorion tutkittavaksi.

Osa listoista olivat homeisia ja vettyneitä. Homeisia listoja otettiin näytteeksi itäpuoleisesta eteisestä (huone 33) ja huoneesta 38 naulakoiden ja wc välistä.

Huoneen nro 10 lastulevystä valmistettujen huonekalujen alaosat olivat paikalla olleen työmiehen sanojen mukaan vettyneet (tiskipöytä, sängyt) . Huoneesta otettiin näytteeksi palaa tiskipöydän jalustasta.   

Vaatehuoltohuoneen (18) lattialta, sen seinän vierestä,  johon sijoittuvat pyykinpesutorni, kaatoallas ja kuivauskaappi pintakosteusilmaisimella mitattaessa saatiin kohonneita arvoja:
-	Seinän läheltä viemärin kohdalta: 82,3; 73, 78 
-	Pesukoneen kohdalta 81,7
-	Pesukoneen takana 92; 121
-	Kuivatusrummun takana 95, 85

Korjattavissa huoneissa huonekalut, vuodevaatteet ja muut tekstiilit, leikkikalut eivät ollut suojattu korjauksessa aihetuvalta pölyltä ja muilta haitoilta (rakennuksessa suoritettiin hyönteistorjunta)

Monitoimihallin ikkunan alapuolinen koristelaudoitus (ulkoseinä) oli huonokuntoinen, se oli sammaloitunut kosteuden johdosta. Korjaustöitä on suunnittelut tehtäväksi vain sisätiloissa.	
		
Toimenpiteet	Ennen kuin päiväkoti aloittaa syksyllä työt, päiväkodissa tulee suorittaa suursiivous. Suursiivouksen yhteydessä kaikki vuodevaateet, tekstiilit, lelut on pestävä ennen käyttöönottoa. 

Myöhemmin siivouksen tulee kiinnittää erityistä huomioita. Kaappien ja pöytien alustoja tulee siivoa säännöllisesti. Koska lattioissa on joissakin kohdissa pientä kaltevuutta (pohjapuolinen valoaula), tulee välttää runsaalla vedellä siivoamista. Myös puurakenteet saattavat kärsiä kosteusvaurioista (lattialistat), jos siivouksessa käytetään runsaasti vettä.

Koska vaatehuoltohuoneen lattialta mitattiin pintakosteusilmaisimella kohonneita arvoja, tulisi vaateenhuoltohuoneen kunto selvittää tarkemmin.       	
		
Lainkohdat	Terveydensuojelulaki	

	Ülle Kärk	
	vs. terveydensuojelutarkastaja	
		
Jakelu	Alueisännöitsijä Veli-Matti Tani, Kielotie 13, 01300 Vantaa 
Kulomäen toimintayksikön esimies Kontio Kaija, päiväkoti Maauuninpolku, Maauuninpolku 1, 01450 Vantaa	
	Vanhempi rakennusmestari Ilkka Happonen, Tervehaudantie 1, 01400 Vantaa
Korso- Asola päivähoidon tulosyksikkö päivähoitopäällikkö Pirkko Turunen, Metsolantie 4, 01450 Vantaa
Terveysinsinööri Paula Hänninen, Vantaan ympäristökeskus
Alueen terveydensuojelutarkastaja Tuija Tättäläinen, Vantaan ympäristökeskus